<https://forum.roede.com/topic/22376-prosjekt-inn-i-bunaden/page/2/#comment-428230>
<http://schema.org/text>
"Det ble helt stille her, men 17. mai er like rundt hjørnet, så da vil jeg skrive en liten oppdatering. Da jeg startet i denne tråden i september veide jeg 73 kg og visste at bunaden min passer fint rundt 64 kg. Siden sist jeg skrev her har jeg gått ned 10 kg, 16 kg til sammen, og veier nå 57 kg. Nå passer bunaden perfekt! Jeg skal likevel ikke bruke den på søndag. Det er nemlig egentlig ikke en bunad, men kystdrakten, som jeg selv valgte til konfirmasjonen min. Etter at jeg ble voksen har jeg hatt veldig lyst på trønderbunad, fordi de sier veldig forskjellige ting om hvem jeg er. For to måneder siden fant jeg en på finn.no med akkurat den fargen og de mønsterene jeg ville ha. Den ble beskrevet som str S/M, så jeg trodde den ville være for trang da jeg skulle prøve den. Den passet ljempefint. Er det noe å utsette på den så er det at vesten er bittelitt romslig. Bedre tror jeg ikke det kan bli når man kjøper brukt, så jeg slo til. Derfor blir det 17. mai i ny bunad, OG jeg har kommet meg inn i kystdrakten min. Jeg er strålende fornøyd!  \n  \nHåper dere andre som har deltatt i tråden også kan feire 17. mai i bunad!  \n  \nØnsker alle som er innom tråden en fin 17. mai-feiring! \n"
<https://forum.roede.com/topic/22376-prosjekt-inn-i-bunaden/page/2/>